CELEX: 62014CN0548
Language: bg
Date: 2014-11-28 00:00:00
Title: Дело C-548/14 P: Жалба, подадена на 28 ноември 2014 г. от Arnoldo Mondadori Editore SpA срещу решението на Общия съд (пети състав), постановено на 26 септември 2014 г. по дело T-490/12 — Arnoldo Mondadori Editore SpA/Служба за хармонизация във вътрешния пазар (марки, дизайни и модели)

2.3.2015   
            
            
               BG
            
            
               Официален вестник на Европейския съюз
            
            
               C 73/10
            
         
      Жалба, подадена на 28 ноември 2014 г. от Arnoldo Mondadori Editore SpA срещу решението на Общия съд (пети състав), постановено на 26 септември 2014 г. по дело T-490/12 — Arnoldo Mondadori Editore SpA/Служба за хармонизация във вътрешния пазар (марки, дизайни и модели)
      (Дело C-548/14 P)
      (2015/C 073/16)
      Език на производството: английски
      
         Страни
      
      
         Жалбоподател: Arnoldo Mondadori Editore SpA (представители: G. Dragotti, R. Valenti, S. Balice, E. Varese, avvocati)
      
         Други страни в производството: Служба за хармонизация във вътрешния пазар (марки, дизайни и модели) (СХВП), Grazia Equity GmbH
      
         Искания на жалбоподателя
      
      Жалбоподателят иска от Съда:
      
                  —
               
               
                  да отмени точки 25 — 33 и 68 — 83 от обжалваното решение по съображенията, изложени в жалбата,
               
            
                  —
               
               
                  да уважи жалбата на жалбоподателя срещу решението на апелативния състав или, при условията на евентуалност, да върне делото на Общия съд за ново разглеждане, и
               
            
                  —
               
               
                  да осъди СХВП да заплати съдебните разноски на жалбоподателя по първоинстанционното производство и по производството по обжалване.
               
            
         Основания и основни доводи
      
      Жалбоподателят поддържа, че обжалваното решение следва да се отмени частично по следните съображения:
      
                  а)
               
               
                  Общият съд е допуснал грешка при прилагане на правото, като е отхвърлил приложението на член 8, параграф 1, буква б) от Регламент (ЕО) № 207/2009 (1), без да вземе предвид практиката на Съда относно допълващия характер на стоките и услугите и принципа на взаимозависимост; освен това Общият съд не е отчел или е изопачил фактите и доказателствата, представени пред него от AME, относно сходството на съответните стоки и услуги, поне що се отнася до понятието за допълващ характер.
               
            
                  б)
               
               
                  Общият съд е нарушил член 8, параграф 5 от Регламент № 207/2009 по следните съображения:
                  
                              i.
                           
                           
                              Общият съд е допуснал грешка при прилагане на правото, като е признал специфична степен на репутация на марката на AME, което не се изисква за целите на прилагането на засилената защита по член 8, параграф 5 от Регламент № 207/2009; освен това Общият съд не се е съобразил с критериите, установени в практиката на Съда относно преценката на степента на репутация на марка.
                           
                        
                              ii.
                           
                           
                              Общият съд е допуснал грешка при прилагане на правото, като е отхвърлил наличието на връзка между марките въз основа на преценка на релевантните фактори (по-специално естеството на съответните стоки и услуги, съответните потребители, тежестта на репутацията на по-раната марка, степента на отличителност на по-раната марка), което не е в съответствие с критериите, установени в практиката на Съда по прилагането на член 8, параграф 5 от Регламент № 207/2009; освен това Общият съд е допуснал грешка при прилагане на правото, като е приел, че е налице вероятност от объркване между съответните марки, което не се изисква за прилагането на член 8, параграф 5 от Регламент № 207/2009.
                           
                        
                              iii.
                           
                           
                              Общият съд е допуснал грешка при прилагане на правото, като е отхвърлил приложението на член 8, параграф 5 от Регламент № 207/2009, без да е обсъдил въпроса дали въз основа на заявения за регистрация знак може да извлече неоснователно полза от по-ранната марка и дали това би я увредило.
                           
                        
            
         (1)  Регламент (ЕО) № 207/2009 на Съвета от 26 февруари 2009 година относно марката на Общността (ОВ L 78, стр. 1).